Source: https://eur-lex.europa.eu/legal-content/MT/TXT/HTML/?uri=CELEX:52012DC0429&from=RO
Timestamp: 2019-09-17 03:26:27+00:00
Document Index: 1465282

Matched Legal Cases: ['Qorti ', 'Art. 15', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

EUR-Lex - 52012DC0429 - MT
RAPPORT TAL-KUMMISSJONI dwar l-applikazzjoni fl-2011 tar-Regolament (KE) Nru 1049/2001 dwar l-aċċess pubbliku għal dokumenti tal-Parlament Ewropew, tal-Kunsill u tal-Kummissjoni /* COM/2012/0429 final */
dwar l-applikazzjoni fl-2011 tar-Regolament (KE) Nru 1049/2001 dwar l-aċċess pubbliku għal dokumenti tal-Parlament Ewropew, tal-Kunsill u tal-Kummissjoni
Dan ir-rapport, imfassal skont l-Artikolu 17(1) tar-Regolament (KE) Nru 1049/2001 dwar l-aċċess pubbliku għal dokumenti tal-Parlament Ewropew, tal-Kunsill u tal-Kummissjoni[1], ikopri s-sena 2011 u hu bbażat fuq dejta statistika miġbura fil-qosor fl-Anness.
Dawn l-istatistiki jirriflettu n-numru ta’ applikazzjonijiet u mhux ta' dokumenti mitluba. Fil-prattika, l-applikazzjonijiet jistgħu jkopru dokument wieħed waħdu jew fajls sħaħ dwar xi proċedura speċifika. L-applikazzjonijiet għal aċċess tad-dokumenti li kienu pubblikament aċċessibbli fil-mument tat-talba mhumiex inklużi.
1. Reviżjoni tar-Regolament (KE) Nru 1049/2001
1.1. Żewġ proposti differenti għar-reviżjoni tar-Regolament 1049/2001 mressqa mill-Kummissjoni Ewropea għadhom suġġetti għal riflessjoni interistituzzjonali. L-ewwel proposta għal riformulazzjoni tar-Regolament, ippreżentata mill-Kummissjoni fit-30 ta' April 2008, tintroduċi serje ta' emendi sostanzjali, li jiċċaraw l-interpretazzjoni tar-Regolament 1049/2001. It-tieni proposta tressqet mill-Kummissjoni fil-21 ta' Marzu 2011 bil-ħsieb li tadatta r-Regolament 1049/2001 għar-rekwiżiti formali tat-Trattat ta' Lisbona billi testendi l-kamp ta' applikazzjoni istituzzjonali tar-Regolament għall-istituzzjonijiet, korpi, uffiċċji u aġenziji kollha tal-Unjoni Ewropea, b'xi restrizzjonijiet rigward il-Qorti Ewropea tal-Ġustizzja, il-Bank Ċentrali Ewropew u l-Bank Ewropew tal-Investiment.
1.2. Il-Parlament Ewropew adotta l-pożizzjoni tiegħu rigward iż-żewġ proposti fl-ewwel qari fil-15 ta' Diċembru 2011 li tipproponi 63 emenda. Il-Presidenza Daniża tal-Kunsill kienet qed tikkunsidra għażliet varji sabiex il-proċess leġiżlattiv jitmexxa 'l quddiem bil-ħsieb li jintlaħaq ftehim bejn il-Parlament Ewropew, il-Kunsill u l-Kummissjoni.
2.1. Matul is-sena 2011, 19,956 dokument ġdid ġew miżjuda fir-reġistru tad-dokumenti tal-Kummissjoni (ara t-tabella fl-Anness).
2.2. Skont l-Artikolu 17(1) tar-Regolament 1049/2001 il-Kummissjoni għandha tipprovdi fir-rapporti annwali tagħha n-numru ta’ dokumenti fil-pussess tagħha li jkunu “sensittivi” skont it-tifsira tal-Artikolu 9(1) tar-Regolament[2] u li għalhekk ma jkunux ġew irreġistrati. Ir-reġistru pubbliku tal-Kummissjoni kopra d-dokumenti COM, C, ĠU, PV u serje SEC sal-aħħar tal-2011. Fl-2011 l-ebda dokument sensittiv ma nħoloq jew wasal għand il-Kummissjoni, li jaqa' fi ħdan waħda minn dawn il-kategoriji ta' dokumenti.
2.3. It-tabella hawn taħt turi l-istatistika għall-2011 dwar il-konsultazzjoni tas-sit “Trasparenza u Aċċess għad-Dokumenti” fuq EUROPA.
|| Numru ta’viżitaturi || Numru ta’sessjonijiet || Paġni meqjusa
Medja kull xahar || 3,451 || 3,849 || 35,453
3. Kooperazzjoni mal-istituzzjonijiet l-oħra soġġetti għar-Regolament
Il-kumitat interistituzzjonali mwaqqaf skont l-Art. 15(2) tar-Regolament ma tlaqqax matul l-2011. It-tliet istituzzjonijiet (il-Parlament Ewropew, il-Kunsill u l-Kummissjoni) żammew kuntatti regolari fuq livell amministrattiv bil-ħsieb li jiżguraw applikazzjoni konsistenti tar-Regolament.
4. Analiżi tal-Applikazzjonijiet Għall-Aċċess
4.1. Fl-2011, il-fluss ta' talbiet għall-aċċess fl-istadju inizjali baqa' pjuttost stabbli b’żieda żgħira ħafna fin-numru ta’ applikazzjonijiet (6447 fl-2011 meta mqabbla ma' 6361 fl-2010) u saħansitra tnaqqis iżgħar fl-għadd ta’ tweġibiet fuq il-bażi tar-Regolament 1049/2001 (6055 fl-2011 meta mqabbla ma' 6127 fl-2010).
4.2. Fir-rigward tal-istadju konfermattiv, in-numru tal-applikazzjonijiet li waslu naqsu bi kważi 9 % (165 applikazzjoni ġdida konfermatorja fl-2011 kontra l-181 fl-2010). L-għadd totali ta' tweġibiet għal applikazzjonijiet konfermatorji kien jikkorrispondi mill-qrib man-numru ta’ applikazzjonijiet li waslu (162 każ magħluqa fl-2011 meta mqabbla ma' 150 fl-2010). Fost dawk, 144 tweġiba (89 %) kienu d-deċiżjonijiet konfermattivi dwar l-aċċess għad-dokumenti skont ir-Regolament 1049/2001. L-għadd tagħhom żdied fl-2011 bi 18 % meta mqabbel mal-2010 fejn inħarġu 122 deċiżjoni bħal dawn.
4.3. Fl-2011, id-DĠ għat-Tassazzjoni u l-Unjoni Doganali rċieva l-ogħla numru ta’ talbiet inizjali (7,80 %), segwit mill-qrib ħafna mid-DĠ Kompetizzjoni b'6,99 % tal-applikazzjonijiet inizjali, u d-DĠ Saħħa u Ħarsien tal-Konsumatur, b'6,96 %. Ta' min jinnota ż-żieda fl-interess fis-setturi li reċentement ġew riorganizzati fejn erba’ Direttorati-Ġenerali ġodda ħadu post it-tnejn li kienu jeżistu qabel: id-Direttorati Ġenerali Mobilità u Trasport flimkien ma' dak tal-Enerġija (li qabel kien jissejjaħ id-DĠ Trasport u Enerġija) kif ukoll id-Direttorati-Ġenerali Ambjent flimkien ma' dak dwar l-Azzjoni dwar il-Klima (li qabel kien jissejjaħ id-DĠ Ambjent).
Għalkemm ir-relazzjonijiet esterni tal-UE saru kompetenza tas-Servizz Ewropew il-ġdid għall-Azzjoni Esterna, fl-2011 dan kien għadu mhux rifless fl-istatistika tal-Kummissjoni, peress li r-reġistri tagħha komplew ikopru l-biċċa l-kbira tat-talbiet rispettivi skont ir-Regolament 1049/2001.
4.4. Id-dinja akkademika ippruvat għal darb'oħra li hija l-aktar kategorija attiva mill-applikanti, meta kienet responsabbli għal 25,73 % tal-applikazzjonijiet inizjali. Bħal fis-snin preċedenti ġiet segwita minn ditti legali bi 11,30 % u s-soċjetà ċivili (NGOs, gruppi ta' interess) b'8,59 % tal-għadd totali tal-applikazzjonijiet. Il-profil soċjoprofessjonali mhuwiex iddefinit fil-każ ta’ 34,78 % tal-applikazzjonijiet.
4.5. It-tqassim ġeografiku tal-applikazzjonijiet inizjali wkoll baqa' simili għal snin preċedenti b’żieda żgħira fir-rigward tal-proporzjon tal-applikazzjonijiet ġejjin mill-Belġju li dejjem ikun l-akbar wieħed (21,42 %). Kważi l-istess numru ta' applikazzjonijiet oriġina mill-Italja u mill-Ġermanja (12,37 % u 12,27 % rispettivament). L-ebda wieħed mill-Istati Membri l-oħra, ma qabeż l-10 % tal-applikazzjonijiet, bl-akbar għadd ġej mill-Istati Membri li għandhom popolazzjoni kbira, jiġifieri Franza, Spanja, ir-Renju Unit, il-Pajjiżi l-Baxxi u l-Polonja. Il-proporzjon tal-applikazzjonijiet mit-12-il Stat Membru l-"ġdid" għadu ftit 'l isfel mill-proporzjon korrispondenti li joriġina mill-Istati Membri l-“qodma ”.
5.1. Fl-2011, il-proporzjon tal-applikazzjonijiet li kienu totalment rifjutati fl-ewwel istanza baqa' kważi identiku mas-sena preċedenti (12,17 % fl-2011 kontra 12,47 % fl-2010). F'erbgħa minn kull ħames każijiet (80,20 % kontra 82,16 % fl-2010) ingħata żvelar sħiħ filwaqt li żdied ftit il-persentaġġ ta' dokumenti parzjalment żvelati meta mqabbel mas-snin preċedenti biex laħaq is-7,63 % (meta mqabbel ma' 5,37 % fl-2010).
5.2. L-għadd ta’ każijiet fejn, wara applikazzjoni konfermatorja, il-Kummissjoni qalbet il-pożizzjoni meħuda mis-servizzi tagħha billi żvelat kompletament dokumenti li qabel kienu miċħuda, baqa' pjuttost stabbli (14,58 % kontra 15,57 % fl-2010). Madankollu, kien hemm inqas każijiet fejn ir-rifjut kien kompletament ikkonfermat u għadd notevolment akbar ta' każijiet fejn ingħata aċċess usa’ wara applikazzjoni konfermatorja.
5.3. Għalkemm il-protezzjoni tal-proċess tat-teħid tad-deċiżjonijiet tal-Kummissjoni (l-Artikolu 4(3)) tammonta għal persentaġġ kemm kemm imnaqqas ta' raġunijiet ta' rifjut meta mqabbel mas-sena ta' qabel (25,73 % kontra 26,42 % fl-2010), tiġi l-ewwel fil-lista ta' l-aktar eċċezzjonijiet li jiġu invokati spiss, u tiżboq l-eċċezzjoni tal-protezzjoni tal-iskop tal-ispezzjonijiet, investigazzjonijiet u verifiki (it-tielet inċiż tal-Artikolu 4(2)), li s-sena li għaddiet naqset bi kważi 5 % sabiex laħqet il-21,90 % tal-każijiet (kontra 26,63 % fl-2010).
5.4. It-tendenza li qed tizdied għandha tiġi nnutata f'dak li jirrigwarda l-protezzjoni tal-interessi kummerċjali (16,83 % kontra 11,84 % fl-2010) u l-ħarsien tar-relazzjonijiet internazzjonali (12,02 % kontra 9,83 % fl-2010).
5.5. L-aktar raġuni invokata ta' spiss għall-konferma tar-rifjut għall-aċċess kienet, bħal fi snin preċedenti, il-protezzjoni tal-iskop tal-investigazzjonijiet (32,68 % meta mqabbla ma' 32 % fl-2010).
– Il-protezzjoni tal-proċess tat-teħid tad-deċiżjonijiet tal-Kummissjoni, kienet invokata f'19,33 % tal-każijiet (eżattament l-istess bħal fl-2010) iżda dan in-numru huwa riżultat akkumulat ta' żieda rigward il-każijiet fejn il-proċess tat-teħid tad-deċiżjonijiet kien għaddej (15,33 % kontra 11,33 % fis-sena preċedenti) u t-tnaqqis parallel ta’ każijiet dwar opinjonijiet għall-użu intern, fejn id-deċiżjoni kienet diġà ttieħdet (4 % meta mqabbel ma' 8 % fl-2010).
– Żieda importanti għandha tiġi nnutata rigward il-protezzjoni tal-privatezza u l-integrità tal-individwi (20,67 % kontra 9,33 % fl-2010). Min-naħa l-oħra, il-protezzjoni tal-interessi kummerċjali kienet invokata ftit inqas spiss milli fis-snin preċedenti (14,10 % meta mqabbla ma' 16,67 % fl-2010), u bl-eċċezzjoni tal-protezzjoni tal-proċedimenti fil-qrati u l-pariri legali kienet saħansitra aktar minn hekk (1,33 % kontra 10 % fis-sena preċedenti).
6. Ilmenti lill-Ombudsman Ewropew
6.1. Fl-2011 l-Ombudsman għalaq dawn is-17-il ilment kontra l-mod kif il-Kummissjoni ttrattat it-talbiet ta’ aċċess għal dokumenti:
Każ wieħed (1) magħluq mingħajr ma nstabet xi forma ta’ amministrazzjoni ħażina
8 każijiet magħluqa b’rimarka kritika u/jew ulterjuri
8 każijiet magħluqa mingħajr ma ttieħedet azzjoni oħra
6.2. Matul is-sena l-Ombudsman fetaħ 10 inkjesti ġodda fejn l-aċċess għad-dokumenti kien jew il-parti prinċipali jew dik sussidjarja tal-ilment. Dan hu konsiderevolment inqas milli fl-2010, meta nfetħu 22 investigazzjoni.
7. Reviżjoni ġudizzjarja
Bħal fis-snin preċedenti, ġiet deċiża każistika sinjifikanti ġdida fl-2011[3].
7.1. Il-Qorti tal-Ġustizzja qatgħet sentenza importanti fuq l-appell fil-każ My Travel[4]. Il-Qorti saħħet l-oneru tal-prova għall-invokar tal-eċċezzjonijiet immirati lejn il-protezzjoni tal-proċess tat-teħid tad-deċiżjonijiet u l-pariri legali fir-rigward ta' dokumenti interni relatati ma' materji mhux leġiżlattivi, fejn tkun diġà ġiet adottata deċiżjoni.
7.2. Fir-rigward tal-Qorti Ġenerali, din qatgħet 6 sentenzi marbuta mad-dritt tal-aċċess għal dokumenti:
T-362/08 IFAW v il-Kummissjoni, sentenza tat-13.1.2011 || T-250/08, Batchelor v il-Kummissjoni, sentenza tal-24.5.2011 || Każijiet konġunti T-109/05 u T-444/05, Navigazione Libera del Golfo v il-Kummissjoni, sentenza tal-24.5.2011
T-161/04, V. Jordana v il-Kummissjoni, sentenza tas-7.7.2011 || T-29/08 LPN v il-Kummissjoni, sentenza tad-9.9.2011 || T-437/08 CDC v il-Kummissjoni, sentenza tal-15.12.2011
Fis-sentenzi Batchelor u IFAW II, il-Qorti pprovdiet kjarifiki importanti rigward il-valutazzjoni tal-oġġezzjonijiet tal-Istati Membri għall-iżvelar ta' dokumenti li joriġinaw minnhom iżda miżmuma mill-Kummissjoni.
F'Navigazione Libera del Golfo, il-Qorti Ġenerali annullat id-deċiżjoni tal-Kummissjoni li ttieħdet qabel is-sentenza l-Isvezja v il-Kummissjoni (IFAW I) tal-Qorti tal-Ġustizzja u fejn l-oġġezzjoni ta' Stat Membru kienet invokata mingħajr motivazzjoni ulterjuri biex ma tiżvelax dokument li joriġina minn dak l-Istat Membru.
Fis-sentenza tagħha mogħtija fil-każ Jordana, il-Qorti ċċarat li l-Artikolu 4(1)(b) tar-Regolament hija dispożizzjoni indiviżibbli li tirrikjedi li kwalunkwe imminar tal-privatezza jew l-integrità tal-individwu għandu dejjem jiġi eżaminat u vvalutat f'konformità mal-leġiżlazzjoni tal-UE rigward il-protezzjoni tad-dejta personali, partikolarment mar-Regolament 45/2001.
Fil-każ LPN, il-Qorti kkonfermat l-eżistenza ta' preżunzjoni ġenerali li l-iżvelar ta' dokumenti fil-proċedimenti ta' ksur fil-prinċipju jdgħajjef il-protezzjoni tal-għan tal-attivitajiet ta' investigazzjoni, sakemm dawn il-proċedimenti għadhom għaddejjin.
Fl-aħħar, fis-sentenza tas-CDC, il-Qorti ddeċidiet li l-protezzjoni tal-iskop tal-investigazzjonijiet ma setgħetx tiġi invokata biex jiġi rrifjutat l-aċċess għal lista ta’ dokumenti.
Għandhom jissemmew tliet każijiet oħra li tneħħew mir-reġistru wara l-irtirar mill-applikant:
T-88/11 BIA Separations v il-Kummissjoni || T-14/11 Timab Industries u CFPR v il-Kummissjoni || T-399/07, Basell Polyolefine v il-Kummissjoni
7.3. Il-Qorti ddeċidiet li ma taġġudikax f'ħames każijiet u għalhekk ordnat it-tneħħija tagħhom mir-reġistru:
T-411/09, Terezakis v il-Kummissjoni || T-291/10, A. Martin v il-Kummissjoni || T-395/10 Stichting Corporate Europe Observatory v il-Kummissjoni
T-120/10 ClientEarth and Others v il-Kummissjoni || T-449/10 ClientEarth and Others v il-Kummissjoni ||
7.4. Fl-2010 tressqu 15-il-każ ġdid kontra deċiżjonijiet tal-Kummissjoni taħt ir-Regolament (KE) Nru 1049/2001.
T-603/11 Ecologistas en Acción-CODA v il-Kummissjoni || T-545/11 Stichting Greenpeace Nederland u PAN Europe v il-Kummissjoni || T-534/11 Schenker v il-Kummissjoni
T-516/11 MasterCard and Others v il-Kummissjoni || T-480/11 Technion - Israel Institute of Technology u Technion Research & Development v il-Kummissjoni || T-362/11 Stichting Greenpeace Nederland u PAN Europe v il-Kummissjoni
T-341/11 Ecologistas en Acción-CODA v il-Kummissjoni || T-330/11 MasterCard and Others v il-Kummissjoni || T-278/11 ClientEarth and Others v il-Kummissjoni
Case T-211/11 Timab Industries u CFPR v il-Kummissjoni || T-111/11 ClientEarth v il-Kummissjoni || T-93/11 Stichting Corporate Europe Observatory v il-Kummissjoni
T-14/11 Timab Industries u CFPR v il-Kummissjoni || T-88/11 BIA Separations v il-Kummissjoni || T-447/11 Catinis v il-Kummissjoni
7.5. Barra minn dan, tliet appelli ġodda tressqu quddiem il-Qorti tal-Ġustizzja kontra ordni/sentenza tal-Qorti Ġenerali.
C-208/11P Internationaler Hilfsfonds v il-Kummissjoni || C-554/11 P Internationaler Hilfsfonds v il-Kummissjoni || Każ C-135/11 P IFAW Internationaler Tierschutz-Fonds v il-Kummissjoni
Wara disa' snin ta' żieda kontinwa, in-numru ta' talbiet għall-aċċess imressqa quddiem il-Kummissjoni baqa' fl-istess livell fl-2010 u l-2011. Bi kważi 6500 talba fis-sena, il-Kummissjoni ttrattat dak li bil-bosta kien l-akbar numru ta' talbiet għall-aċċess tal-istituzzjonijiet u l-korpi kollha tal-Unjoni Ewropea.
Din l-istabbilizzazzjoni tal-volum tat-talbiet hija possibbilment indikazzjoni li d-dritt tal-aċċess għad-dokumenti laħaq livell sinifikanti ta' rikonoxximent pubbliku fost iċ-ċittadini Ewropej, is-soċjetà ċivili u l-operaturi ekonomiċi. Fl-ispirtu tat-Trattat ta' Lisbona, tali kuxjenza twitti t-triq għal żieda tad-dibattitu pubbliku u l-parteċipazzjoni tagħhom aktar mill-qrib fit-tfassil tal-politiki Ewropej.
Min-naħa l-oħra, il-ħtieġa li jagħmlu talbiet għal aċċess għad-dokumenti tonqos hekk kif il-Kummissjoni gradwalment iżżid l-iżvelar proattiv ta' dokumenti u informazzjoni permezz ta’ reġistri pubbliċi u websajts.
Trasparenza attiva b'mod ġenerali ntlaħqet fir-rigward tal-attività leġiżlattiva. Ammont sinjifikanti ta' talbiet għall-aċċess u kważi l-applikazzjonijiet konfermatorji kollha jikkonċernaw l-attivitajiet tal-Kummissjoni fil-qasam tal-monitoraġġ tal-applikazzjoni tal-liġi tal-UE. Dawn it-talbiet għandhom ikunu indirizzati b’mod parallel mal-investigazzjonijiet ikkonċernati. F'każijiet bħal dawn il-Kummissjoni trid issib il-bilanċ ġust bejn l-iżgurar tat-trasparenza tal-attivitajiet tagħha u l-protezzjoni ta' drittijiet oħra li huma garantiti bil-liġi u mill-każistika tal-Qrati Ewropej.
Statistika dwar l-applikazzjoni tar-Regolament (KE) Nru 1049/2001
1. L-għadd ta’ dokumenti mniżżla fir-reġistru
|| COM || C || ĠU || PV || SEC || Totali
It-talbiet inizjali
2. L-applikazzjonijiet irċevuti u pproċessati
Applikazzjonijiet irċevuti || 5401 || 6361 || 6477
Tweġibiet mogħtija[5] [6]. || 6636 || 7148 || 7075
Tweġibiet mogħtija abbażi tar-Regolament 1049/2001 || 5055 || 6127 || 6055
3. Riżultat
Nru || % || Nru || % || Nru || %
Aċċess mogħt || 4258 || 84.23 || 5034 || 82.16 || 4856 || 80.20
Aċċess miċħud || 589 || 11.65 || 764 || 12.47 || 737 || 12.18
Aċċess parzjali || 208 || 4.11 || 329 || 5.37 || 462 || 7.62
totali || 5055 || 100 || 6127 || 100 || 6055 || 100
Talbiet ta’ konferma
4. L-applikazzjonijiet irċevuti u pproċessati
Applikazzjonijiet irċevuti || 140 || 181 || 165
Tweġibiet għal applikazzjonijiet || 134 || 152 || 162
Deċiżjonijiet dwar applikazzjonijiet konfermatorji abbażi tar-Regolament 1049/2001 || 120 || 122 || 144
5. Riżultat
Konferma || 27 || 22.50 || 61 || 50 || 61 || 42.36
Reviżjoni parzjali || 33 || 27.50 || 42 || 34.43 || 62 || 43.05
Reviżjoni sħiħa || 60 || 50 || 19 || 15.57 || 21 || 14.58
totali || 120 || 100 || 122 || 100 || 144 || 100
(1) Id-distribuzzjoni tar-rifjuti skont l-eċċezzjoni applikata (%)
6. It-talbiet inizjali
4.1.a. l-1el inċiż – Protezzjoni tas-sigurtà pubblika || 1.36 || 1.94 || 2.40
4.1.a. it-2i inċiż – Protezzjoni tad-difiża u l-kwistjonijiet militari || 0.54 || 0.14 || 0.39
4.1.a. it-3et inċiż – Protezzjoni ta’ relazzjonijiet internazzjonali || 8.17 || 9.83 || 12.02
4.1.a. ir-4a' inċiż – Protezzjoni tal-politika finanzjarja, monetarja u ekonomika || 2.09 || 2.15 || 1.88
4.1.b. Protezzjoni tal-privatezza u l-integrità tal-individwu || 6.99 || 9.76 || 8.90
4.2.L-1 inċiż - Protezzjoni tal-interessi kummerċjali || 13.99 || 11.84 || 16.83
4.2 It-2 inċiż - Protezzjoni tal-proċedimenti fil-qrati u pariri legali || 9.81 || 7.32 || 6.76
4.2 It-3 inċiż - Protezzjoni għall-iskop ta’ spezzjonijiet, investigazzjoni u verifiki || 27.61 || 26.63 || 21.90
4.3 subparagrafu 1 - Proċess ta’ teħid ta’deċiżjonijiet, għadha ma ttieħdet l-ebda deċiżjoni || 17.80 || 16.80 || 17.15
4.3. subparagrafu 2- Proċess ta’ teħid ta’ deċiżjonijiet, deċiżjoni li diġà ttieħdet: opinjonijiet għall-użu intern bħala parti mid-deliberazzjonijiet u l-konsultazzjonijiet preliminari || 7.81 || 9.62 || 8.58
4.5. Rifjut mill-Istat Membru/it-tielet l-awtur || 3.81 || 3.94 || 3.18
totali || 100 || 100 || 100
7. Talbiet ta’ konferma
4.1.a. l-1el inċiż – Protezzjoni tas-sigurtà pubblika || 2.55 || 2,67 || 1.33
4.1.a. it-2i inċiż – Protezzjoni tad-difiża u l-kwistjonijiet militari || 0 || 0 || 2.00
4.1.a. . it-3et inċiż – Protezzjoni ta’ relazzjonijiet internazzjonali || 4.38 || 6,67 || 4.67
4.1.a. ir-4a' inċiż – Protezzjoni tal-politika finanzjarja, monetarja u ekonomika || 3.28 || 3,33 || 3.34
4.1.b. - Protezzjoni tal-privatezza u l-integrità tal-individwu || 14.23 || 9,33 || 20.67
4.2. L-1 inċiż - Protezzjoni tal-interessi kummerċjali || 17.52 || 16.67 || 14.66
4.2. It-2 inċiż - Protezzjoni tal-proċedimenti fil-qrati u pariri legali || 5.47 || 10 || 1.33
4.2. It-3 inċiż - Protezzjoni għall-iskop ta’ spezzjonijiet, invesitgazzjonijiet u verifiki || 25.91 || 32 || 32.68
4.3 subparagrafu 1 - Proċess ta’ teħid ta’deċiżjonijiet, għadha ma ttieħdet l-ebda deċiżjoni || 12.77 || 11,33 || 15.33
4.3 subparagrafu 2- Proċess ta’ teħid ta’ deċiżjonijiet, deċiżjoni li diġà ttieħdet: opinjonijiet għall-użu intern bħala parti mid-deliberazzjonijiet u l-konsultazzjonijiet preliminari || 13.87 || 8 || 4.00
4.5. Rifjut tal-Istat Membru || - || - || -
Analiżi tat-talbiet
8. Skont il-profil soċjali u professjonali tal-applikanti (%)
Akkademiċi || 21.29 || 23.24 || 25.73
Avukati || 10.24 || 10.69 || 11.30
Is-soċjetà ċivili (gruppi ta’ interess, industrija, NGOs eċċ.) || 9.85 || 8.18 || 8.59
Awtoritajiet pubbliċi (minbarra l-istituzzjonijiet tal-UE) || 7.33 || 13.56 || 8.20
Istituzzjonijiet oħra tal-UE || 3.77 || 8.32 || 8.15
Ġurnalisti || 2.02 || 3.35 || 3.25
Mhux speċifikati || 45.5 || 32.68 || 34.78
9. Skont l-oriġini ġeografika (%)
Il-Belġju || 18.26 || 17.95 || 21.42
L-Italja || 7.18 || 8.85 || 12.37
Il-Ġermanja || 16.61 || 16.62 || 12.27
Franza || 8.01 || 9.05 || 8.90
Ir-Renju Unit || 6.23 || 7.24 || 8.59
Spanja || 6.27 || 6.86 || 7.16
L-Olanda || 5.45 || 4.43 || 4.18
Il-Polonja || 2.86 || 2.76 || 2.68
Il-Lussemburgu || 1.71 || 1.99 || 2.12
Id-Danimarka || 1.63 || 2.02 || 2.11
L-Isvezja || 2.13 || 2.18 || 1.81
Il-Finlandja || 0.78 || 0.81 || 1.57
L-Awstrija || 1.98 || 2.08 || 1.38
Il-Portugall || 1.61 || 1.16 || 1.15
Il-Greċja || 1.06 || 1.22 || 1.10
L-Irlanda || 0.72 || 1.49 || 1.02
L-Ungerija || 0.70 || 0.89 || 0.96
Ir-Repubblika Ċeka || 1.11 || 4.23 || 0.93
Il-Bulgarija || 0.56 || 0.69 || 0.93
Ir-Rumanija || 0.93 || 1.11 || 0.87
Is-Slovakkja || 0.50 || 0.56 || 0.56
Il-Litwanja || 0.35 || 0.31 || 0.42
Is-Slovenja || 0.39 || 0.52 || 0.31
Ċipru || 0.20 || 0.20 || 0.25
L-Estonja || 0.17 || 0.09 || 0.19
Il-Latvja || 0.06 || 0.13 || 0.15
Pajjiżi Ewropej li mhumiex fl-UE || 0.83 || 0.50 || 0.40
L-Amerika ta’ Fuq || 0.37 || 0.11 || 0.23
L-Awstralja u New Zealand || 0.07 || 0.09 || 0.03
L-Afrika || 0.20 || 0.05 || 0.02
L-Amerika t’Isfel || 0.09 || 0.05 || 0.02
L-Asja || 0.19 || 0.04 || 0.06
Mhux speċifikati || 10.57 || 3.49 || 3.73
10. Skont il-qasam ta’ interess (%)
Direttorat Ġenerali/Servizz || 2009 || 2010 || 2011
SG – Segretarjat Ġenerali || 10.10 || 11.64 || 10.12
TAXUD – Tassazzjoni u Unjoni Doganali || 6.20 || 5.30 || 7.80
COMP – Kompetizzjoni || 7.03 || 9.07 || 6.99
SANCO – Saħħa u Konsumaturi || 4.69 || 5.44 || 6.96
ENV – Ambjent [7] || 8.37 || 4.86 || 6.37
ENER – Enerġija || - || 2.91 || 5.86
MARKT – Suq intern u servizzi || 7.27 || 6.14 || 5.72
ENTR – Intrapriża u Industrija || 4.55 || 4.48 || 4.84
HOME - Affarijiet Interni || - || 1.63 || 4.74
TRADE – Kummerċ || 2.08 || 3.06 || 3.47
DEVCO – Żvilupp u Kooperazzjoni-EuropeAid (li kienu DEV + AIDCO) || 2.75 || 2.77 || 3.30
MOVE – Mobilità u Trasport || - || 3.13 || 3.02
SJ – Servizz Legali || 1.80 || 2.68 || 2.76
AGRI – Agrikoltura u Żvilupp Rurali || 4.07 || 3.15 || 2.62
JUST - Ġustizzja (li qabel kien JLS)[8] || 7.74 || 6.75 || 2.54
RELEX – Relazzjonijiet Esterni[9] || 2.25 || 3.29 || 2.39
HR - Riżorsi Umani u Sigurtà + OIB + OIL - l-Uffiċji għall-Infrastruttura u l-Loġistika fi Brussell u l-Lussemburgu + PMO - Uffiċċju għall-Amministrazzjoni u Ħlas ta’ Drittijiet Individwali || 3.15 || 2.29 || 2.34
REGIO – Politika reġjonali || 3.67 || 3.06 || 2.29
CLIMA – Azzjoni Klimatika || - || 1.21 || 2.22
INFSO - Soċjetà tal-Informazzjoni || 2.29 || 1.79 || 1.98
EMPL – Impjiegi, Affarijiet Soċjali u Inklużjoni || 3.28 || 2.74 || 1.64
ECFIN – Affarijiet Ekonomiċi u Finanzjarji || 1.87 || 2.32 || 1.57
RTD - Riċerka u Innovazzjoni + ĊKR - Ċentru Konġunt tar-Riċerka || 1.74 || 1.82 || 1.27
COMM – Servizz Komunikazzjoni || 0.41 || 0.74 || 1.26
EAC – Edukazzjoni u kultura || 1.44 || 1.13 || 1.05
ELARG – Tkabbir || 1.74 || 1.47 || 1.04
BUDG – Baġit || 1.07 || 1.24 || 1.02
MARE - Affarijiet Marittimi u Sajd || 0.79 || 0.66 || 0.95
OP – Uffiċċju tal-Pubblikazzjonijiet || 0.19 || 0.19 || 0.37
ECHO – Għajnuna Umanitarja u Protezzjoni Ċivili || 0.24 || 0.28 || 0.33
OLAF – Uffiċċju Ewropew għall-Ġlieda kontra l-Frodi || 0.24 || 0.27 || 0.25
DGT – Traduzzjoni || 0.13 || 0.36 || 0.14
CAB – Kabinetti tal-Kummissarji || 0.30 || 0.28 || 0.11
BEPA - Uffiċċju tal-Konsulenti tal-Politika Ewropea || 0.06 || 0.03 || 0.11
DIGIT – Informatika || 0.07 || 0.09 || 0.09
IAS – Servizz ta' Verifika interna || 0.02 || 0.09 || 0.05
SCIC – Servizz Komuni tal-Interpretazzjoni || 0.02 || 0.08 || 0.00
[1] ĠU L 145, 31.5.2001, p. 43
[2] "Dokumenti li ġejjin mill-istituzzjonijiet jew mill-aġenziji mwaqqfa minnhom, mill-Istati Membri, pajjiżi terzi jew Organizzazzjonijiet Internazzjonali, klassifikati bħala "TRÉS SECRET/TOP SECRET", "SECRET" jew "CONFIDENTIEL" skont ir-regoli tal-istituzzjoni rilevanti, li jħarsu l-interessi essenzali tal-Unjoni Ewropea jew ta' wieħed jew aktar mill-Istati Membri tagħha fl-oqsma koperti mill-Artikolu 4(1)(a), partikolarment is-sigurtà pubblika, kwistjonijiet militari u tad-difiża” (l-Artikolu 9(1))
[3] Għad-dettalji ta’ kull każ imsemmi hawn taħt, ara http://curia.europa.eu/jurisp/cgi-bin/form.pl?lang=en
[4] Każ C-506/08 P l-Isvezja/MyTravel u l-Kummissjoni, tal-21/7/2011.
[5] Jekk jogħġbok innota li talba waħda tista’ tkopri diversi dokumenti u konsegwentement tista’ twassal għal bosta tweġibiet differenti;
[6] Jekk jogħġbok innota li l-kategorija "Tweġibiet mogħtija" tinkludi t-tweġbiet mogħtija 'l barra mill-ambitu tar-Regolament 10498/2001, pereżempju t-tweġibiet mogħtija skont ir-Regolament 45/2001.
[8] Jekk jogħġbok innota li DĠ JLS inqasam f’DĠ JUST u DĠ HOME fl-2010;
[9] Jekk jogħġbok innota li l-biċċa l-kbira tal-attività tad-DĠ RELEX ittieħdet mis-Servizz Ewropew għal Azzjoni Esterna mill-1 ta' Jannar 2011;
[10] Jekk jogħġbok innota li DĠ TREN inqasam f’DĠ ENER u DĠ MOVE fl-2010;